ai4bharat/Pralekha huggingface dataset:
ரெயில்வே அமைச்சகம்
ராஜேந்திர நகர்- புதுதில்லி ராஜ்தானி எக்ஸ்பிரஸ் ரயிலில் தரம் உயர்த்தப்பட்ட தேஜஸ் படுக்கை வசதி பெட்டிகள் அறிமுகம்
ராஜ்தானி ரயில்களில் புதிதாக தரம் உயர்த்தப்பட்ட தேஜஸ் படுக்கை வசதி பெட்டிகளை அறிமுகப்படுத்தியுள்ளதன் மூலம் ரயில் பயணிகளுக்கு மேம்பட்ட பயண வசதியை இந்திய ரயில்வே ஏற்படுத்தித் தந்துள்ளது. கிழக்கு மத்திய ரயில்வேயின் மதிப்புமிக்க ராஜேந்திர நகர் - புதுதில்லி ராஜ்தானி எக்ஸ்பிரஸ் ரயிலில் இந்த சீர்மிகு வசதிகள் அறிமுகப்படுத்தப்பட்டுள்ளன. இந்த புதிய பெட்டி இன்று  தனது முதல் பயணத்தை மேற்கொண்டது.
ராஜேந்திர நகர்- புது தில்லி ராஜேந்திர நகர் ராஜ்தானி சிறப்பு எக்ஸ்பிரஸ் ரயிலின்  தற்போது உள்ள பெட்டிகள், புத்தம் புதிய தேஜஸ் ரக படுக்கை வகுப்பு பெட்டிகளாக மாற்றியமைக்கப்பட்டுள்ளன. புதிய ரயில்களில் பயணிகளின் பாதுகாப்பு மற்றும் மேம்பாட்டிற்கான பல்வேறு சிறப்பு வசதிகள் இடம் பெற்றிருக்கும்.
அறிவார்ந்த உணரி அடிப்படையிலான அமைப்பு முறைகளின் உதவியுடன் உலகத்தர வசதிகளை பயணிகளுக்கு வழங்க திட்டமிடப்பட்டுள்ளது. பயணிகள் அறிவிப்பு/ தகவல் தெரிவிப்பு அமைப்பு முறை, சிசிடிவி கேமராக்கள் மூலம் பாதுகாப்பு மற்றும் கண்காணிப்பு, தானியங்கி கதவுகள், மருத்துவ அல்லது பாதுகாப்பு அவசர காலத்தின்போது தகவல் தெரிவிக்கும் வசதி, மேம்பட்ட கழிவறை உட்பட ஏராளமான வசதிகள் இடம்பெற்றுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751117
-----
(Visitor Counter : 175
இளைஞர் நலன் மற்றும் விளையாட்டு அமைச்சகம்
ஒலிம்பிக் வாள்சண்டை வீராங்கனை பவானிதேவி உடற்பயிற்சி, சத்தான உணவு குறித்து பள்ளி மாணவர்களிடையே விழிப்புணர்வு ஏற்படுத்தினார்
மத்திய, மாநில அரசுகள் விளையாட்டுத் துறைக்கு அதிக நிதியை வழங்கி வருகிறது என சாம்பியனைச் சந்தியுங்கள் நிகழ்ச்சியில் பவானிதேவி பேச்சு
பள்ளி மாணவர்களிடையே விளையாட்டு, உடல்நலம் ஆகியவை குறித்து ஒலிம்பிக் வீரர்கள் விழிப்புணர்வு ஏற்படுத்த வேண்டும் என்ற பிரதமரின் கோரிக்கையை ஏற்று இந்தியாவிலிருந்து ஒலிம்பிக்கில் பங்கேற்ற முதல் வாள் சண்டை வீராங்கனை சி. ஏ. பவானி சென்னை எம்.சி.சி. மேல்நிலைப் பள்ளியில் மாணவர்களிடையே இன்று உரையாடினார்.
மத்திய அரசின் இளைஞர் நலன் மற்றும் விளையாட்டுத் துறை மற்றும் மத்திய, மாநில கல்வித்துறை சார்பில் நடந்த, இந்த, சாம்பியனை சந்தியுங்கள் நிகழ்ச்சியில் 700-க்கும் மேற்பட்ட மாணவர்கள் கலந்து கொண்டனர். ஒலிம்பிக்கில் தன்னுடைய அனுபவங்களைப் பகிர்ந்து கொண்ட அவர், விளையாட்டு வீரர்களுக்கு உணவுப் பழக்க முறை மற்றும் உடற்பயிற்சி எத்தகைய முக்கியத்துவம் வாய்ந்தது என்பது பற்றிக் கலந்துரையாடினார்.
நிகழ்ச்சியில் பேசிய வீராங்கனை பவானி தேவி,
விளையாட்டு வீரர்களைத் தொடர்ந்து ஊக்கப்படுத்தி வரும் பிரதமருக்கு நன்றி தெரிவித்துக் கொள்வதாகக் கூறினார். கொரோனா பெருந்தொற்றால் ஒலிம்பிக்கில் கலந்துகொள்ள முடியாதோ என்ற பயம் ஏற்பட்டதாகக் கூறிய அவர், 16 வருடங்களாக ஒலிம்பிக் போட்டிக்காகக் கடினமாக உழைத்ததாகவும், தனது தாயார் தனது அனைத்து முயற்சிகளுக்கும் மிகவும் உறுதுணையாக இருந்ததாகவும் தெரிவித்தார். மேலும், தனது வாள்வீச்சுப் பயிற்சியை 11 வயதிலேயே தொடங்கியதாகவும், அடுத்த ஒலிம்பிக்கில் நிச்சயம் தங்கப் பதக்கம் வெல்வேன் என்றும் உறுதிபடக் கூறினார். தான் பெண் என்பதால், விளையாட்டுத் துறையில் பல்வேறு இடர்பாடுகளைச் சந்தித்தாகவும், விளையாட்டின் மீது கொண்ட ஈடுபாட்டால் தன்னால் ஒலிம்பிக்கில் பங்கேற்க முடிந்ததாகவும் தெரிவித்தார். நமது ஊரிலேயே சத்தான பொருட்கள், காய்கறிகள், பழங்கள் கிடைப்பதாகவும், அதனைத் தொடர்ந்து உண்டு, முறையான பயிற்சி எடுத்தாலே விளையாட்டில் சாதிக்க முடியும் என, மாணவர்களை ஊக்கப்படுத்தினார். மேலும் விளையாட்டை ஊக்குவிக்க மத்திய அரசு பல்வேறு நடவடிக்கை எடுத்து வருவதாகத் தெரிவித்த அவர், பல்வேறு அதிநவீனப் பயிற்சி மையங்கள், பயிற்சியாளர்கள் புதிதாக சேர்க்கப்பட்டு வருகின்றனர் என்றும் தமிழக அரசு விளையாட்டுக்கு ஒதுக்கியுள்ள ரூ.25 கோடியில் வாள்சண்டை பயிற்சி மையம் அமைந்தால் நன்றாக இருக்கும் என்றும் கூறினார். மேலும், விளையாட்டுக்கு மத்திய, மாநில அரசுகள் அதிக அளவு பட்ஜெட் ஒதுக்கியுள்ளதாகத் தெரிவித்தார்.
தொடர்ந்து மாணவர்களின் கேள்விகளுக்கு பதிலளித்து அவர்களை உற்சாகப்படுத்திய பவானிதேவி, அவர்களுடன் சிறிது நேரம் பேட்மிண்டன் விளையாடினார்
ஜல்சக்தி அமைச்சகம்
மேற்கு வங்க மாநிலத்தில் ஜல் ஜீவன் இயக்கம் குறித்து ஆய்வு
மேற்கு வங்க மாநிலத்தில் ஜல் ஜீவன் இயக்கம் அமல்படுத்தப்படும் விதம் குறித்து ஜல் ஜீவன் அமைச்சகம் ஆய்வு மேற்கொண்டது.
55.58 லட்சம் குடிநீர் இணைப்புகள் கொடுக்கப்பட வேண்டும் என்ற இலக்கில் 2020-21-ம் ஆண்டு வரை வெறும் 2.20 லட்சம் குடிநீர் இணைப்புகள் மட்டுமே கொடுத்து மேற்கு வங்க அரசு மோசமான செயல்திறனை கொண்டிருப்பது தெரியவந்துள்ளது.
மேற்கு வங்க மாநிலத்தில் ஜல் ஜீவன் இயக்கத்தின் திட்டம் மற்றும் அமலாக்கல் குறித்து ஒரு இடைக்கால மறுஆய்வுக் கூட்டம் நடைபெற்றது. அப்போது தேசிய ஜல் ஜீவன் இயக்கக் குழுவிடம் மாநில அரசு அதிகாரிகள் திட்டத்தின் செயல்பாடுகள் குறித்து எடுத்துக் கூறினர். 2024-ம் ஆண்டுக்குள் 1.63 கோடி கிராம வீடுகளுக்கு குடிநீர் குழாய் இணைப்புகள் தரும் இலக்கை அடைவது என மேற்கு வங்க மாநில அரசு தீர்மானித்திருக்கிறது. மேற்கு வங்கத்தில் 22 மாவட்டங்கள் 341 பிளாக்குகள், 41,357 கிராமங்கள் மற்றும் 1.07 லட்சம் வாழ்விடங்களும் உள்ளன. 2020-21ம் ஆண்டுக்குள் 55.58 லட்சம் குடிநீர் இணைப்புகள் தர வேண்டும் என்ற இலக்கை விடவும், மிகவும் குறைவாக 2.20 லட்சம் குடிநீர் இணைப்புகளை மட்டுமே மாநில அரசு கொடுத்துள்ளது.
ஜல் ஜீவன் இயக்கத்தின் கீழ், மாநிலங்கள்/யூனியன் பிரதேசங்களுக்கு இந்திய அரசு நிதி உதவி அளிக்கிறது. கிடைக்கக் கூடிய மத்திய அரசின் நிதி மற்றும் அதற்கு ஈடாக மாநில அரசு நிதி பங்கின் பயன்பாடு மற்றும் வழங்கப்பட்ட குடிநீர் இணைப்புகளின் அடிப்படையில் திட்ட அமலாக்கத்தின் அடிப்படையில் நிதி வழங்கப்படுகிறது. 2020-21-ம் ஆண்டில் மேற்கு வங்க அரசுக்கு ரூ.1610.76 கோடி நிதி ஒதுக்கப்பட்டது. இந்த இயக்கத்தின் கீழ் செயல்பாட்டு அடிப்படையிலான ஊக்கத் தொகை வடிவில் திட்ட அமலாக்கத்தின் செயல்பாடுகள் அடிப்படையில் கூடுதல் நிதி வழங்கப்படும். கூடுதலாக, மேற்கு வங்கம் 15-வது நிதி கமிஷன் அனுமதியாக பஞ்சாயத்து ராஜ் அமைப்புகளுக்கு ரூ.4,412 கோடி பெற்றுள்ளது. அதில் 50% தொகையை குடிநீர் மற்றும் சுகாதாரத்துக்காக செலவிட வேண்டியது கட்டாயமாகும். இந்த ஆய்வுக்கூட்டத்தில், மத்திய நிதி அனுமதிகள் இழப்பை தவிர்க்கும் வகையில் ஒதுக்கப்படும் நிதி கிடைக்கவும் இருக்கும் நிதியை உபயோகித்து குறிப்பிட்ட கால வரம்புக்குள் இலக்கை அடையும்படி திட்டத்தை விரைந்து அமல்படுத்தும்படியும் அமைச்சகத்தின் அதிகாரிகள் கேட்டுக் கொண்டனர். அனைவருக்குமான குடிநீர் விநியோகம் ஒவ்வொரு குடும்பத்தினருக்கும் என்ற இலக்கை அடைவதற்கான மாநில அரசின் முயற்சிகளுக்கு அனைத்து உதவிகளையும் அளிக்க மத்திய அரசு கடமைப்பட்டிருப்பதாகவும் அதிகாரிகள் கூறினர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்;
https://pib.gov.in/PressReleasePage.aspx?PRID=1668813
-----
(Visitor Counter : 96
பழங்குடியினர் நலத்துறை அமைச்சகம்
சிறைவாசிகள் செய்யும் கலைப்பொருட்களை விற்கும் டிரைஃபெட்
தான் விற்பனை செய்யும் பொருட்களின் எண்ணிக்கையை சமீப வாரங்களில் விரிவாக்கிக் கொண்டே போகும் டிரைப்ஸ் இந்தியா, ஜக்தல்பூர் மத்திய சிறைவாசிகள் தயாரிக்கும் பொருட்களை தற்போது தனது பட்டியலில் இணைத்துள்ளது.
இது குறித்து பேசிய இந்திய பழங்குடியினர் கூட்டுறவு சந்தைப்படுத்துதல் வளர்ச்சி கூட்டமைப்பின்  நிர்வாக இயக்குநர் திரு பிரவிர் கிருஷ்ணா, "பழங்குடியினரின் வாழ்வை மாற்றியமைக்கவும், அவர்களது வாழ்க்கை முறையை மேம்படுத்தவும் டிரைப்ஸ் இந்தியா தொடர்ந்து முயன்று வருகிறது. ஜக்தல்பூர் மத்திய சிறையுடனான எங்களது கூட்டணி, பழங்குடியினரின் கைவினைப் பொருட்கள் மற்றும் இதர தயாரிப்புகளுக்கு பெரியதொரு சந்தையை வழங்கும் எங்களது மற்றுமொரு முயற்சியாகும்," என்றார்.
இந்த முயற்சி அவர்களை சுயசார்படைய செய்வதோடு, தற்சார்பு இந்தியாவையும் கட்டமைக்க உதவும் என்று கூறிய அவர், தற்போது புதிதாக சேர்க்கப்பட்டுள்ள பொருட்கள், பரிசுகளை வழங்குவதற்கு மின்-வணிக சந்தையில் நல்லதொரு வாய்ப்பை வழங்குவதோடு, சமுதாயத்தின் நலிவடைந்த பிரிவினரின் வாழ்வில் மகிழ்ச்சியை உருவாக்கும் என்றார்.
சத்தீஸ்கரின் உள்ள ஜக்தல்பூர் சிறையில் இருக்கும் பழங்குடியினர் செய்த அழகான சாமி சிலைகள், கேட்கி கூடைகள் ஆகியவை இன்று டிரைப்ஸ் இந்தியாவால் அறிமுகப்படுத்தப்பட்டுள்ளன. விநாயகர், லட்சுமி, துர்கா ஆகிய கடவுளர்களின் கண்கவர் சிலைகள் பரிசுப் பொருட்களாக வழங்குவதற்கு உகந்தது.
இவை 125 டிரைப்ஸ் இந்தியா மையங்களிலும், டிரைப்ஸ் இந்தியா நடமாடும் கடைகளிலும், டிரைப்ஸ் இந்தியாவின் மின் வணிக தளமான tribesindia.com-லும், இதர மின் வணிக தளங்களிலும் கிடைக்கும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1673190
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கு வழங்கப்பட்ட கொவிட் சர்வதேச நிவாரண உதவிகள்
பல நாடுகள் மற்றும் சர்வதேச அமைப்புகள் நன்கொடையாக வழங்கும் கொவிட் நிவாரணப் பொருட்களை மத்திய அரசு கடந்த ஏப்ரல் 27ம் தேதி முதல் பெற்றுவருகிறது. இவைகள், மாநிலங்கள் மற்றும் யூனியன் பிரதேசங்களுக்கு முறையாக விநியோகிக்கப்படுகின்றன.
கடந்த ஏப்ரல் 27ம் தேதி முதல், மே 26ம் தேதி வரை, மொத்தம் 18,016 ஆக்ஸிஜன் செறிவூட்டிகள், 19,085 ஆக்ஸிஜன் சிலிண்டர்கள், 19 ஆக்ஸிஜன் உற்பத்தி ஆலைகள், 15,206 வென்டிலேட்டர்கள், 7.7 லட்சம் ரெம்டெசிவிர் குப்பிகள், 12 லட்சம் ஃபவிபிராவிர் மாத்திரைகள் ஆகியவை மாநிலங்களுக்கு சாலை மார்க்கமாகவும், வான்வழியாகவும் அனுப்பப்பட்டுள்ளன.
கடந்த 26/27ம் தேதிகளில் கனடா, ஜெர்மனி, பஹ்ரைனில் உள்ள இந்திய-பஹ்ரைன் அமைப்புகள், ஜெர்மனியில் உள்ள ராபர்ட் பாஸ் ஆகியவற்றிடமிருந்து 10 ஆக்ஸிஜன் செறிவூட்டிகள், 692 வென்டிலேட்டர்கள், பெறப்பட்டன.
இவற்றை மாநிலங்களுக்கு ஒதுக்கீடு செய்யும் பணி மத்திய சுகாதாரத்துறை அமைச்சகத்தின் கண்காணிப்புடன் நடைப்பெறுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722414
புவி அறிவியல் அமைச்சகம்
“கஜா” புயல் ஆழ்ந்த காற்றழுத்தத் தாழ்நிலையாக மாறியது
தமிழக கடலோரப் பகுதிகளை வெள்ளிக்கிழமை அதிகாலையில் கடந்த கஜா புயல் மேற்கு நோக்கி நகர்ந்தது. இன்று  காலை 11 மணிக்கு அது தமிழகத்தின் உள் பகுதியில் மதுரைக்கு வடமேற்கே நிலைகொண்டது. அது மேலும் வடமேற்கு திசை நோக்கி நகர்ந்து, ஆழ்ந்த காற்றழுத்தத் தாழ்நிலையாக வலுவிழக்கக்கூடும்.
அடுத்த ஆறு மணி நேரத்தில் அது மேற்கு நோக்கி நகர்ந்து, மேலும் வலுவிழந்து காற்றழுத்த தாழ்நிலையாகும்.
பலத்த மழை எச்சரிக்கை:
இதன் விளைவாக, அடுத்த 24 மணி நேரத்தில் தமிழகத்தின் உள் பகுதிகளில் பல இடங்களில் மழையும், ஒரு சில இடங்களில் பலத்த மழையும், ஓரிரு இடங்களில் மிகவும் பலமாகவும் மழை பெய்யக் கூடும்.
லட்சத் தீவுப் பகுதிகளில் நாளை சனிக்கிழமை பல இடங்களில் பலத்த மழையும், ஆங்காங்கே மழையும் பெய்யக் கூடும்.
தமிழகத்தின் உள்பகுதிகளில் காற்று மணிக்கு 50 முதல் 70 கி.மீ வேகம் வரையில் வீசக் கூடும்.
கேரளப் பகுதிகளில் கடல் கொந்தளிப்பாக இருக்கும் என்றும் அடுத்த 48 மணி நேரம் மீனவர்கள் கடலுக்குள் செல்ல வேண்டாம் என்றும் கேட்டுக் கொள்ளப்பட்டுள்ளனர்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 207.71 கோடி 93.74 கோடி 2-வது தவணை மற்றும் 11.84 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 24,43,064 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,19,264 கொவிட் சிகிச்சை பெறுபவர்கள் எண்ணிக்கை 0.27 சதவிதமாக உள்ளது.
குணமடைந்தோர் விகிதம் தற்போது 98.54 சதவீதம்
கடந்த 24 மணி நேரத்தில் 20,018 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,35,93,112 என அதிகரித்துள்ளது.
கடந்த 24 மணி நேரத்தில் 15,815 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.36 சதவீதம் ஆகும்
வாராந்திர பாதிப்பு விகிதம் 4.79 சதவீதம் ஆகும்
இதுவரை மொத்தம் 87.99 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,62,802 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1851431
ரெயில்வே அமைச்சகம்
ஹவுரா - கல்கா மெயில் இனி ‘நேதாஜி எக்ஸ்பிரஸ்’’ : ரயில்வே அமைச்சகம் ஒப்புதல்
ரயில்வே அமைச்சகம், ஹவுரா - கல்கா மெயில் ரயிலுக்கு , நேதாஜி எக்ஸ்பிரஸ் என்று பெயர் மாற்றியுள்ளது.
ஹவுரா - கல்கா மெயில் மிகவும் பிரபலமான மற்றும் இந்திய ரயில்வேயின் மிகவும் பழைய ரயில்களில் ஒன்று என்பது குறிப்பிடத்தக்கது. ஹவுரா- கல்கா மெயில், ஹவுரா  மற்றும் கல்கா  இடையே தில்லி வழியாகச் செல்கிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690247
நிதி அமைச்சகம்
எஃகு மீதான ஏற்றுமதி வரியை அரசு திரும்பப் பெற்றுள்ளது
2022, மே 22க்கு முன்பிருந்த நிலையை மத்திய அரசு மீட்டெடுத்துள்ளது. மேலும் 58% இரும்பு உள்ளடக்கத்திற்குக் குறைவான இரும்புத் தாதுக் கட்டிகள் மற்றும் குறைந்த தரமுள்ள தாதுக் கட்டிகள், இரும்புத் தாதுத் துகள்கள் மற்றும் பன்றி இரும்பு உள்ளிட்ட குறிப்பிட்ட எஃகு பொருட்கள் மீதான ஏற்றுமதி வரியை திரும்பப் பெற்றுள்ளது. ஆந்த்ராசைட் / பிசிஐ நிலக்கரி, கோக்கிங் நிலக்கரி, கோக் & செமி கோக் மற்றும் ஃபெரோனிகல் மீதான இறக்குமதி வரிச் சலுகைகளும் திரும்பப் பெறப்பட்டுள்ளன.
• 58 சதவீதத்திற்கும் குறைவான இரும்பு உள்ளடக்கம் கொண்ட இரும்புத் தாது கட்டிகள் ஏற்றுமதிக்கு வரி விதிக்கப்படாது.
• 58 சதவீதத்திற்கும் அதிகமான இரும்பு உள்ளடக்கம் கொண்ட இரும்புத் தாது கட்டிகள் ஏற்றுமதிக்கு 30% குறைந்த ஏற்றுமதி வரி விதிக்கப்படும்.
• இரும்புத் தாதுத் துகள்களின் ஏற்றுமதிக்கு வரி விதிக்கப்படாது.
• எச் எஸ் 7201, 7208, 7209,7210,7213, 7214, 7219, 7222 & 7227 ஆகியவற்றின் கீழ் வகைப்படுத்தப்பட்ட பன்றி இரும்பு மற்றும் எஃகுப் பொருட்களின் ஏற்றுமதிக்கு வரி இல்லை.
• ஆந்த்ராசைட்/பிசிஐ & கோக்கிங் நிலக்கரி, ஃபெரோனிக்கல் ஆகியவற்றுக்கு 2.5% இறக்குமதி வரி விதிக்கப்படும் .
• கோக், செமி கோக் ஆகியவற்றுக்கு 5% இறக்குமதி வரி விதிக்கப்படும் .
இது 2022, நவம்பர் 19 முதல் நடைமுறைக்கு வரும்.
தற்போதைய நடவடிக்கைகள் உள்நாட்டு எஃகுத் தொழிலுக்கு ஊக்கமளிக்கும்; ஏற்றுமதியை அதிகரிக்கும்.
பிரதமர் அலுவலகம்
சிறந்த சுற்றுலா கிராமப் போட்டியில் அனைவரும் பங்கேற்குமாறு பிரதமர் வலியுறுத்தல்
சிறந்த சுற்றுலா கிராமப் போட்டியில் கலந்துகொள்ளுமாறு அனைவரையும் குறிப்பாக இளைஞர்களை பிரதமர் திரு நரேந்திர மோடி வலியுறுத்தியுள்ளார். சிறந்த சுற்றுலா கிராமப் போட்டியை சுற்றுலாத் துறை அமைச்சகம் தொடங்கியுள்ளது.
உள்ளூர் கலை, கலாச்சாரம் மற்றும் வாழ்க்கை முறையை மேம்படுத்தி, பாதுகாக்கும் கிராமங்களை கவுரவிப்பதே இந்தப் போட்டியின் முக்கிய நோக்கமாகும்.
சுற்றுலா அமைச்சகம் வெளியிட்டுள்ள ட்விட்டர் பதிவுக்கு பிரதமர் பதிலளித்து கூறியிருப்பதாவது;
“நான் உங்கள் அனைவரையும் குறிப்பாக இளைஞர்கள், இந்தியாவின் மிகப்பெரிய சுற்றுலா வாய்ப்புகளை பறைசாற்றும் இந்த தனித்துவமான முயற்சியில் பங்கேற்குமாறு கேட்டுக்கொள்கிறேன்.”
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழா 2020: விஞ்ஞானிகளின் பங்களிப்பை ஊக்குவிக்கும் விழிப்புணர்வு நிகழ்ச்சிகள்
நடைபெற உள்ள இந்திய சர்வதேச அறிவியல் திருவிழா 2020-இல் இளம் விஞ்ஞானிகளின் பங்களிப்பை ஊக்குவிக்கும் நோக்கத்தில் காணொலி வாயிலாக பல்வேறு நிகழ்ச்சிகளுக்கு ஏற்பாடு செய்யப்பட்டிருந்தது.
அந்த வகையில் காரைக்குடியில் உள்ள அறிவியல் மற்றும் தொழிலக ஆராய்ச்சி மன்றம் - மத்திய மின்வேதியியல் ஆராய்ச்சி நிறுவனம்  சார்பாக நடைபெற்ற நிகழ்ச்சியில், பெங்களூரு இந்திய அறிவியல் கழகத்தின் பேராசிரியர் திரு இ. அருணன் சிறப்பு விருந்தினராகக் கலந்துகொண்டு பேசினார். இந்த நிகழ்ச்சியில் சிஎஸ்ஐஆர்-சிஇசிஆர்ஐ இயக்குநர் டாக்டர். என். கலைச்செல்வி மற்றும் விஞ்ஞானிகள் கலந்து கொண்டனர்.
இதேபோல் எர்ணாகுளம் கள மக்கள் தொடர்புப் பிரிவு, கேரளா பத்திரிகை தகவல் அலுவலகம், திருவனந்தபுரத்தின் சிஎஸ்ஐஆர்- ஒருங்கிணைந்த அறிவியல் மற்றும் தொழில்நுட்பத்திற்கான தேசிய கழகம் , விஞ்ஞான் பாரதி மற்றும் எர்ணாகுளத்தின் புனித தெரசா கல்லூரியின் உயிரியல் பிரிவு ஆகியவை இணைந்து ஏற்பாடு செய்திருந்த நிகழ்ச்சியில் சுமார் 100 மாணவர்கள் கலந்து கொண்டனர்.
இந்திய சர்வதேச அறிவியல் திருவிழா 2020 தொடர்பாக அகில இந்திய வானொலி ஏற்பாடு செய்திருந்த நிகழ்ச்சியில் பல்வேறு பிரமுகர்கள் கலந்து கொண்டு, இந்தத் திருவிழாவின் முக்கிய அம்சங்கள் மற்றும் நோக்கம் குறித்து உரையாடினார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1682155
-------
(Visitor Counter : 179
பாதுகாப்பு அமைச்சகம்
வான்வழி ஆய்வுகளுக்காக பாதுகாப்பு அமைச்சகத்தின் தடையில்லா சான்றிதழைப் பெற ஆன்லைன் விண்ணப்பங்கள் மட்டுமே ஏற்றுக்கொள்ளப்பட்டுள்ளன
வான்வழி ஆய்வுகளை மேற்கொள்வதற்காக பாதுகாப்பு அமைச்சகத்தின்  தடையில்லா சான்றிதழ்  வலை இணையதளமான www.modnoc.ncog.gov.in – ஐ, பாதுகாப்பு அமைச்சர் திரு. ராஜ்நாத் சிங் தொடங்கினார். இணையதளத்தில் சமர்ப்பிக்கப்பட்ட ஆன்லைன் விண்ணப்பங்கள் மட்டுமே 01.03.2020 முதல் பாதுகாப்பு அமைச்சகத்தால் செயலாக்கத்திற்கு இப்போது ஏற்றுக் கொள்ளப்படுகின்றன.
ஒன்பது விண்ணப்பதாரர்கள் ஆன்லைன் விண்ணப்பங்களை ஏற்கனவே பதிவு செய்துள்ளனர். வான்வழி ஆய்வுகளை மேற்கொள்ள ஆர்வமுள்ளவர்கள் மற்றும் பாதுகாப்பு அமைச்சகத்திடமிருந்து தடையில்லா சான்றிதழ் தேவைப்படுபவர்கள் அனைவரும் இந்த முழு ஆன்லைன் வசதியையும் பயன்படுத்துமாறு கேட்டுக்கொள்ளப்படுகிறார்கள்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய கொவிட் தடுப்பூசித் திட்டத்தின் கீழ் இதுவரை 84.89 கோடி தடுப்பூசி டோஸ்கள் செலுத்தப்பட்டுள்ளன.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1%க்கும் குறைவாக, 0.90% ஆகும்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,01,442 ஆகும்.
கடந்த 24 மணி நேரத்தில் 29,616 பேர் புதிதாகப் பாதிக்கப்பட்டுள்ளனர்.
குணமடைந்தவர்களின் விழுக்காடு 97.78%; இது, 2020 மார்ச் மாதத்திற்குப் பிறகு மிகவும் அதிகமானதாகும்.
கடந்த 24 மணி நேரத்தில் 28,046 பேர் குணமடைந்துள்ளனர். இதுவரை மொத்தம் 3,28,76,319 பேர் குணமடைந்துள்ளனர்.
வாராந்திர தொற்று உறுதி விழுக்காடு  92 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  26 நாட்களாக 3%க்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 56.16 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757914
பாதுகாப்பு அமைச்சகம்
இந்தியா-சிங்கப்பூர் கடற்படைகள் அந்தமான் கடல் பகுதியில் கூட்டு பயிற்சி
இந்தியா -சிங்கப்பூர் இடையே 27வது இருதரப்பு கடல்சார் கூட்டு பயிற்சி -‘சிம்பெக்ஸ் 20’அந்தமான் கடல் பகுதியில் நவம்பர் 23ம் தேதி முதல் 25ம் தேதி வரை நடக்கிறது.
இந்தியா, சிங்கப்பூர் கடற்படைகள் இடையே இரு தரப்பு வருடாந்திர கூட்டு பயிற்சி ‘சிம்பெக்ஸ்’ கடந்த 1994ம் ஆண்டு முதல் நடக்கிறது. இருதரப்பு ஒத்துழைப்பு மற்றும் சிறந்த நடைமுறைகளை பகிர்ந்து கொள்வதற்காக இந்த பயிற்சி மேற்கொள்ளப்படுகிறது.
இந்தாண்டு சிம்பெக்ஸ் பயிற்சியில் இந்திய கடற்படை சார்பில் ஐஎன்எஸ் ராணா, கமோர்தா மற்றும் கார்முக், நீர்மூழ்கி கப்பல் சிந்துராஜ், பி81 கடற் கண்காணிப்பு விமானம் ஆகியவை பங்கேற்கின்றன. சிங்கப்பூர் கடற்படை சார்பில் 3 போ்க்கப்பல்கள் பங்கேற்கின்றன.
அறிவியல் மற்றும் தொழில்நுட்பத்துறை
சுகாதாரம் மற்றும் கோவிட் 19 தொற்று குறித்து தகவல் அளிப்பதற்கான திட்டத்தை அறிமுகப்படுத்தியுள்ளது அறிவியல் தொழில்நுட்பத்துறை
“அறிவியல் மற்றும் சுகாதாரம் குறித்த, குறிப்பாக கோவிட் 19 தொற்று பற்றிய விழிப்புணர்வுக்கான ஆண்டு” யாஷ் என்ற திட்டமொன்றை மத்திய அறிவியல் மற்றும் தொழில்நுட்பத் துறையின், தேசிய அறிவியல் தொழில்நுட்ப தொடர்புக் கழகம்  அறிமுகப்படுத்தியுள்ளது.
சுகாதாரம் குறித்து அடிமட்ட நிலையில் உள்ள மக்களுக்கும் புரிந்துணர்வு ஏற்படும் வகையிலும், சுகாதார பிரச்னைகளை எதிர்கொள்ள தயார் நிலையில் இருக்கக் கூடிய வகையிலான, முழுமையான, பயனுள்ள அறிவியல் மற்றும் சுகாதார தகவல் தொடர்பு முயற்சியாகும். மக்களின் உயிர் காப்பதாகவும், உடல் நலனைப் பேணுவதாகவும் இது அமையும். மக்களிடையே நல்ல உடல் நலன், சுகாதாரம் குறித்து விழிப்புணர்வை ஏற்படுத்தவும், அவர்களிடையே அறிவியல் சிந்தனையை தூண்டவும், அவர்களுக்கு தன்னம்பிக்கையூட்டவும் இத்திட்டம் உதவும்.
தற்போதைய பெருந்தொற்று நிலைமை எல்லா இடங்களிலும், கவலையையும் சவால்களையும் ஏற்படுத்தியுள்ளது. இந்நிலைக்கு எதிராகப் போராட அறிவியல் விழிப்புணர்வு, சுகாதாரம், உடல் நலம் பற்றிய விழிப்புணர்வு ஆகியவை, மிக முக்கிய பங்கு வகிக்கும். இந்த நிலைமையை சமுதாயங்கள் எதிர்கொள்வதற்கு உதவும் வகையில், நம்பிக்கையான அறிவியல் தகவல்களை பயன்படுத்தி, இந்த நிலைமையில் உள்ள அபாயங்களை மக்களுக்கு எடுத்துக் கூறுவதும் இதில் அடங்கும்.
அறிவியல் முன்னேற்றம், சுகாதாரம், இந்நோயினால் ஏற்படக்கூடிய அபாயங்கள் ஆகியவை குறித்து தகவல் பகிர்வு மென்பொருள், வெளியீடுகள், ஒலி - ஒளி காட்சிகள், டிஜிட்டல் தளங்கள், நாட்டுப்புறக்கலைகள், பயிற்சி பெற்ற தகவல் தொடர்பாளர்கள் மூலம், குறிப்பாக பல்வேறு மண்டல மொழிகளிலும் நாட்டின் பல்வேறு பகுதி மக்களுக்கும் தகவல் அளிக்கப்படும் வகையிலானதாக இத்திட்டம் அமையும்.
(Visitor Counter : 198
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.28 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.28 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.43 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821454
அறிவியல் மற்றும் தொழில்நுட்பத்துறை
அறிவியல் தொழில் ஆராய்ச்சி குழுவின்  அறிவியல் தகவல் தொடர்ப்பு மற்றும் கொள்கை ஆய்வு மையத்தை தொடங்கி வைத்தார் டாக்டர் ஹர்ஷ் வர்தன்
அறிவியல் தொழில் ஆராய்ச்சி குழுவின்  புதிய மையமான அறிவியல் தகவல் தொடர்பு மற்றும் கொள்கை ஆய்வு மையத்தை மத்திய அறிவியல் மற்றும் தொழில்நுட்பத்துறை அமைச்சர் டாக்டர் ஹர்ஷ் வர்தன் தில்லியில் இன்று தொடங்கி வைத்தார்.
சிஎஸ்ஐஆர்-ன் அறிவியல் தகவல் தொடர்பு மையம் மற்றும் அறிவியல், தொழில்நுட்பம் மற்றும் மேம்பாட்டு ஆய்வுகள் மையம் ஆகியவற்றை இணைத்து சிஎஸ்ஐஆர்- அறிவியல் தகவல் தொடர்ப்பு மற்றும் கொள்கை ஆய்வு மையம்  உருவாக்கப்பட்டுள்ளது.
இதை தொடங்கி வைத்த டாக்டர் ஹர்ஷ் வர்தன் கூறியதாவது:
சிஎஸ்ஐஆர்-ன் இரண்டு மையங்களை இணைத்ததன் நோக்கம், இரு மையங்களின் வலிமையையும் இணைத்து, அறிவியல், தொழில்நுட்பம், புத்தாக்க கொள்கை ஆராய்ச்சி மற்றும் தகவல் தொடர்பை புரிந்து கொள்வதற்கான உலகளாவிய சிந்தனை மையத்தை ஏற்படுத்துவதான்.
இந்த மையம் தனது அறிவியல் தகவல் தொடர்பு மற்றும் கொள்கை ஆராய்ச்சிகள் மூலம் சமூகத்துக்கு சேவையாற்றும். இது போன்ற ஆராய்ச்சிகள் கொவிட் 19 தொற்று சமயத்தில் மிகவும் முக்கியமானதாக இருந்தது. ஆதாரத்துடன் செயல்படும் இந்த கொள்கை, தற்சார்பு இந்தியாவை உருவாக்குவதில் முக்கிய பங்காற்றும். இந்த இரு மையங்களின் இணைவு, சிஎஸ்ஐஆர் வரலாற்றில் முக்கியமான திருப்பு முனை. இரு நிறுவனங்களிலும் உள்ள அறிவின் களஞ்சியம், தற்போது ஒன்றிணைந்து, புதிய நிறுவனத்தை உலக அறிவியல் அரங்கில் இன்னும் பெரிய மற்றும் மதிப்புமிக்க நிறுவனமாக மாற்றும்.
இவ்வாறு டாக்டர் ஹர்ஷ் வர்தன் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1688585
------
(Visitor Counter : 189
சிறப்பு சேவைகள் மற்றும் கட்டுரைகள்
இளநிலைப் பொறியாளர்  தேர்வு, 2023
மத்திய பணியாளர் தேர்வாணையம் "இளநிலைப் பொறியாளர்  தேர்வு, 2023-யை கணினி அடிப்படையில் நடத்தவுள்ளது. இத்தேர்வை எழுத தென் மண்டலத்தைச் சேர்ந்த் 1,08,606 தேர்வர்கள் அனுமதிக்கப்படுகின்றனர்.
ஆந்திரப் பிரதேசத்தில் குண்டூர், கர்னூல், ராஜமுந்திரி, திருப்பதி, விசாகப்பட்டினம், விஜயவாடா, காக்கிநாடா, நெல்லூர், சிராலா, விஜயநகரம் ஆகிய நகரங்களிலும், தெலங்கானாவில் ஹைதராபாத், வாரங்கல், கரீம்நகர் ஆகிய இடங்களிலும், தமிழ்நாட்டில் சென்னை, கோயம்புத்தூர், மதுரை, சேலம், திருச்சிராப்பள்ளி, திருநெல்வேலி, வேலூர் ஆகிய நகரங்களிலும் மற்றும் புதுச்சேரி என 20 மையங்களின், 32 இடங்களில் தேர்வு நடைபெறும்.
இத் தேர்வு 09.10.2023 முதல் 03 நாட்கள் நடைபெறும். தேர்வு நுழைவுச் சீட்டுகளை மத்திய பணியாளர் தேர்வாணையத்தின் வலைதளம் மூலம் பதிவிறக்கம் செய்து கொள்ளலாம். தேர்வர்கள் தங்களுடைய தேர்வு நாளுக்கு 4 நாட்களுக்கு முன்பு மட்டுமே இதனைப் பதிவிறக்கம் செய்ய முடியும்
தேர்வு குறித்த விவரங்கள் தேர்வர்களின் மொபைலுக்கு குறுஞ்செய்தி மூலம் தெரிவிக்கப்படும்.
மேலும் விவரங்களுக்கு தெற்கு மண்டல அலுவலக உதவி எண்களை தொடர்பு கொள்ளலாம் .
இத்தகவலை மத்திய பணியாளர் தேர்வாணைய பிராந்திய இயக்குநர் திரு கே. நாகராஜா தெரிவித்துள்ளார்.
-----------------
AD/IR/RS/KRS
(Visitor Counter : 16
பாதுகாப்பு அமைச்சகம்
நலத் திட்டங்களின் நிலுவையை அகற்றுவதற்காக ஆயுதப் படைகளின் கொடி நாள் நிதிக்கு ரூ.320 கோடி ஒதுக்கீடு செய்வதாக பாதுகாப்பு அமைச்சர் திரு .ராஜ்நாத் சிங் அறிவிப்பு
ஒவ்வொரு ஆண்டும் ஜனவரி 14-ம் தேதி கொண்டாடப்படும் ஆயுதப்படை வீரர்களின் தினத்தை முன்னிட்டு முன்னாள் ராணுவ வீரர்கள் மற்றும் அவர்களது குடும்பத்தினரின் நலனுக்காக மூன்று புதிய முன்முயற்சிகளை பாதுகாப்பு அமைச்சகம் தொடங்கியுள்ளது.
இது குறித்து தமது டிவிட்டர் பக்கத்தில் பதிவுகளை வெளியிட்டுள்ள பாதுகாப்பு அமைச்சர் திரு. ராஜ்நாத் சிங், ஆயுதப்படை கொடி நாள் நிதிக்கு ரூபாய் 320 கோடியை முன்னாள் படைவீரர் நலத்துறை ஒதுக்கீடு செய்துள்ளதாக அறிவித்துள்ளார். குறிப்பாக கல்வி மற்றும் திருமணம் உள்ளிட்ட நலத் திட்டங்களுக்கான நிலுவையில் உள்ள விண்ணப்பங்களின் கோரிக்கைகளை நிறைவேற்றுவதற்காக இந்த ஒதுக்கீடு செய்யப்பட்டுள்ளது. இதன் மூலம் முன்னாள் படைவீரர்களின் குடும்பத்தினர் 1,66,000 பேர் பயனடைவார்கள்.
இன்னுமொரு பெரிய சாதனையாக, ஏப்ரல்-டிசம்பர் 2021 வரை, அரசுத் துறை/பொதுத்துறை நிறுவனங்கள்/வங்கிகள் மற்றும் தனியார் துறைகளில் புதிதாக ஓய்வு பெற்ற முன்னாள் படைவீரர்களுக்கு மீள்குடியேற்ற இயக்குநரகம் சுமார் 7,900 பணிக் கடிதங்களை வழங்கியுள்ளது.
முன்னாள் படைவீரர்கள் மற்றும் அவர்களை சார்ந்தவர்களின் குடும்ப ஓய்வூதியம் தொடர்பான குறைகள் உள்ளிட்டவற்றை விரைவாக நிவர்த்தி செய்ய வடிவமைக்கப்பட்ட பிரத்யேக இணையதளம்  அறிமுகப்படுத்தப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1789959